Legal Document

Category: 15

Text:
60. ΝΟΜΟΣ υπ’ αριθ.421 της 10/20 Αυγ. 1976 (ΦΕΚ Α΄222) Περί συστάσεως επιτροπής συντάξεως Κώδικος «περί Καταστάσεως Προσωπικού Οργανισμών Τοπικής Αυτοδικοικήσεως». Άρθρ.1.-1.Συνιστάται εννεαμελής επιτροπή αποτελουμένη: α)Εκ 5 υπαλλήλων Α΄Κατηγορίας του Υπουργείου Εσωτερικών, επί βαθμοίς 4ω-1ω. β)Εκ 2 υπαλλήλων του Κλάδου Α2 Ειδικών επί της Δημοσίας Διοικήσεως του Υπουργείου Προεδρίας Κυβερνήσεως, επί 4ω τουλάχιστον βαθμώ. γ)Εξ ενός δημοτικού υπαλλήλου υποδεικνυομένου υπό της Πανελληνίου Ομοσπονδίας Δημοτικών Υπαλλήλων. δ)Εξ ενός κοινοτικού υπαλλήλου υποδεικνυομένου υπό της Πανελληνίου Ομοσπονδίας Κοινοτικών Υπαλλήλων. 2.Εις την επιτροπήν ταύτην ανατίθεται η σύνταξις Κώδικος “περί της Καταστάσεως του Προσωπικού των Οργανισμών Τοπικής Αυτοδικοικήσεως”. 3.Η επιτροπή συγκροτείται δι΄αποφάσεως του Υπουργού Εσωτερικών, οριζούσης τα μέλη αυτής και δημοσιευομένης δια της Εφημερίδος της Κυβερνήσεως. Δια της αυτής αποφάσεως ορίζεται εκ των μελών της Επιτροπής ο Πρόεδρος αυτής και ρυθμίζεται παν θέμα αφορών εις την οργάνωσιν, την λειτουργίαν και τας εργασίας ταύτης. 4.Γραμματεύς της επιτροπής ορίζεται, δια της κατά την προηγουμένην παράγραφον αποφάσεως, υπάλληλος Α΄ Κατηγορίας του Υπουργείου Εσωτερικών. 5.Η αποζημίωσις των Μελών και του Γραμματέως της Επιτροπής,ορίζεται δια κοινής αποφάσεως των Υπουργών Εσωτερικών και Οικονομικών, μη ισχυουσών εν προκειμένω των διατάξεων του άρθρου μόνου του Ν.Δ.176/1969 “περί καταβολής αμοιβών εις τους μετέχοντας Συμβουλίων και Επιτροπών”. 6.“Δια της αυτής ως άνω αποφάσεως, μετά πρότασιν του συνδέσμου επιστημονικού προσωπικού Δήμων Ελλάδος, δύναται να ορίζεται μέλος αυτού δια να συμμετέχη άνευ ψήφου εις τας συνεδριάσεις της Επιτροπής”. Η παρ.6 προσετέθη δια του άρθρ.3 Νόμ.697/1977 (κατωτ.αριθ.63). Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 3.Β.β.59 Κατάσταση Δημοτικών και Κοινοτικών Υπαλλήλων Κατάσταση Δημοτικών και Κοινοτικών Υπαλλήλων 3.Β.β.60-62 61. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.147  της 29 Ιαν./18 Φεβρ. 1977 (ΦΕΚ Α΄48) Περί καθορισμού ορίου ηλικίας διορισμού εις ενίας θέσεις τακτικού προσωπικού των Οργανισμών Τοπικής Αυτοδιοικήσεως. ΄Εχοντες υπ’ όψιν: 1.Τας διατάξεις: α)της παρ.1 του άρθρ.5 του Ν.Δ.1140/1972 «περί τροποποιήσεως, συμπληρώσεως και κωδικοποιήσεως εις ενιαίον κείμενον των περί καταστάσεως δημοτικών και κοινοτικών υπαλλήλων διατάξεων» και β)του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Την υπ΄αριθ.1008/18.12.1976 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εσωτερικών απεφασίσαμεν και διατάσσομεν: Άρθρον μόνον.-Δια τον διορισμόν εις τακτικάς θέσεις των αντιστοίχων κλάδων των Οργανισμών Τοπικής Αυτοδιοικήσεως: α)Μηχανικών και Υπομηχανικών. β)Διευθυντών Επαγγελματικής Σχολής. γ)Υποδιευθυντών Επαγγελματικής Σχολής και  δ)Γεωπόνων, ορίζεται ανώτατον όριον ηλικίας το 45ον έτος. Από της ενάρξεως της ισχύος του παρόντος αι διατάξεις του Β.Δ.709/1972 «περί καθορισμού ορίου ηλικίας εις ενίας θέσεις τακτικού προσωπικού των Οργανισμών Τοπικής Αυτοδιοικήσεως» καταργούνται. Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.